पाएं अपने शहर की ताज़ा ख़बरें और फ्री ई-पेपरडाउनलोड करें
दुमका। झारखंड में आदर्श चुनाव आचार संहिता उल्लंघन से संबंधित आठ साल पुराने मामले में दुमका के अनुमंडल न्यायिक दंडाधिकारी दिनेश कुमार मिश्र की अदालत ने आज झारखंड मुक्ति मोर्चा विधायक दल के नेता और पूर्व उपमुख्यमंत्री हेमंत सोरेन और सैयद अलाउद्दीन को साक्ष्य के अभाव में रिहा करने का फैसला सुनाया।
इस मामले में श्री सोरेन और वाहन मालिक सैयद अलाउद्दीन की ओर से वरीय अधिवक्ता विजय कुमार सिंह और धर्मेंद्र कुमार ने न्यायालय में पैरवी की। श्री सोरेन के अधिवक्ता ने बताया कि वर्ष 2004 में विधानसभा चुनाव के दौरान कुड़ावदा में बिना परमिट के वाहन से प्रचार करते हुए पकड़े जाने पर चुनाव पर्यवेक्षक एस के श्रीकांत की शिकन यात पर नगर थाना में प्राथमिकी दर्ज की गयीं थी।
इस मामले में उस समय के झामुमो के प्रत्याशी हेमंत सोरेन के साथ वाहन मालिक सैयद अलाउद्दीन और चालक विनोद कुमार गोस्वामी को आरोपी बनाया गया था। मामले में झामुमो प्रत्याशी एवं आचार संहिता उल्लंघन करने के आरोपी श्री सोरेन और वाहन मालिक दोनों पूर्व से न्यायालय से जमानत पर थे। इस मामले के एक अन्य आरोपी चालक विनोद कुमार गोस्वामी को मामला अलग से चलाया गया। मामले से बरी होने के बाद श्री सोरेन ने संवाददाता से बातचीत में फैसले पर प्रसन्नता जाहिर करते हुए कहा कि उनका न्यायालय पर पूरा भरोसा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn